Diari Oficial de la Generalitat Valenciana


Sumari del DOGV 825, del 16-05-1988 (1988/811129)

RESOLUCIÓ de 21 d'abril de 1988, de la Direcció General de Centres i Promoció Educativa de la Conselleria de Cultura, Educació i Ciència, per la qual es dicten instruccions per a l'admissió d'alumnes d'Escoles InfantilsGuarderies finançades amb fons públics durant el curs 1988-89.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   825

Data del DOGV
:   16-05-1988

Secció del DOGV
:   ALTRES DISPOSICIONS

Número del document
:   1988/811129


Data del document
:   21-04-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 21 d'abril de 1988, de la Direcció General de Centres i Promoció Educativa de la Conselleria de Cultura, Educació i Ciència, per la qual es dicten instruccions per a l'admissió d'alumnes d'Escoles Infantils-Guarderies finançades amb fons públics durant el curs 1988-89.  
L?admissió d'alumnes en les Escoles Infantils-Guarderies per al curs escolar 88-89 es regirà per les següents instruccions:  
I Normes generals  
1. En l'admissió d'alumnes no podrà establir-se cap discriminació per raons ideològiques, religioses, morals, socials, de raça o naixement.  
2. La continuïtat en el Centre no requereix un procés d'admissió.  
3. Per a ser pre-inscrit i admès en una Escola Infantil caldrà reunir els requisits d'edat, és a dir, haver nascut entre 1983 i 1988.  
4. L?admissió d'alumnes no podrà condicionar-se en cap moment, a l?ús o no del menjador escolar, que serà voluntari.  
5. L?admissió de xiquets amb deficiències psíquiques, sensorials o motrius es regirà per les mateixes normes que la resta dels alumnes, si bé, s'hi haurà d'aportar una valoració del grau de deficiències i el programa de desenrotllament individual corresponent, elaborat per un Servei Psicopedagògic Escolar. Tot això, segons que estableix l'apartat V de la Resolució de 4 de juny de 1987 per la qual s'estableixen els criteris per al funcionament d'Escoles Infantils públiques.  
II Criteris d'admissió  
L?admissió d'alumnes en els Centres finançats amb fons públics, quan no hi haja places suficients per a atendre totes les sol·licituds d'ingrés es regirà pels criteris prioritaris de:  
- Situació laboral dels pares.  
- Renda anual de la unitat familiar.  
- Proximitat del domicili.  
- Existència de germans matriculats en el Centre.  
La situació laboral dels pares es tindrà en compte si ambdós treballen.  
La renda anual de la unitat familiar es considerarà d'acord amb les situacions següents:  
a) Rendes inferiors al salari mínim interprofessional.  
b) Rendes que oscil·len entre el salari mínim interprofessional i el doble d'aquest.  
c) Rendes que oscil·len entre el doble i el quàdruple del salari mínim interprofessional.  
d) Rendes superiors al quàdruple del salari mínim interprofessional.  
La proximitat del domicili es ponderarà d'acord amb les circumstàncies següents:  
a) Alumnes domiciliats en l'àrea d'influència del Centre.  
b) Alumnes domiciliats en àrees d'influència veïnes o limítrofes a la del Centre.  
c) Alumnes domiciliats en el mateix districte, municipi o comarca que el Centre.  
d) Alumnes, el domicili dels quals no es troba en cap de les circumstàncies anteriors.  
D'acord amb l'apartat 3 de l'article 9é del Decret 11/1986 de 10 de febrer, pel qual es regulen els criteris d'admissió d'alumnes en els centres docents no universitaris mantinguts amb fons públics, el lloc de treball dels pares o tutors es podrà considerar com a domicili d'aquests a efectes de baremació, si al parer dels òrgans competents, hi haurà una causa justificada per a l'admissió.  
L?existència de germans matriculats en el Centre es valorarà d'acord amb el nombre d'aquests.  
A més dels criteris prioritaris anteriors, l'admissió d'alumnes es regirà pels següents criteris complementaris:  
a) Condicions de l'alumne com a emigrant, dels seus pares o tutors en els tres últims anys.  
b) Existència de minusvàlues físiques, psíquiques o sensorials de l'alumne, dels pares o germans en edat escolar.  
c) Situació familiar nombrosa.  
d) Qualsevol altra circumstància que estime lliurement el Consell Escolar del Centre.  
Els criteris prioritaris i complementaris d'admissió s'aplicaran amb caràcter concurrent d'acord amb el barem que figura a l'Annex I.  
III Normes addicionals  
Acabat el procés d'escolarització, els Serveis Territorials de la Conselleria de Cultura, Educació i Ciència, recaptaran la documentació necessària per tal de conéixer els resultats d'aquest procés en el seu àmbit territorial.  
La no observança dels criteris d'admissió o l'aplicació d'aquells que vulneren el que estableixen aquestes instruccions, podran ser objecte de reclamació davant dels Serveis Territorials d'Educació, els quals hauran de resoldre dins d'un termini que garantirà l'escolarització adequada de l'alumne.  
La infracció d'aquestes normes pels Centres públics donarà lloc a l'obertura d'un expedient administratiu per tal de determinar les possibles responsabilitats en què es podrà haver incorregut.  
IV Procediment administratiu  
1) Efectuada la ratificació dels alumnes que queden al Centre, (Annex II), la Direcció d'aquest publicarà al tauler d'anuncis la convocatòria d'admissió, i s'acollirà al calendari que s'indica a l?annex III.  
2) L?admissió d'instàncies de sol·licitud de plaça es realitzarà en cada Centre. S'admetran totes les sol·licituds de xiquets d'edats compreses entre 0 i 6 anys.  
La Direcció del Centre haurà de comprovar que la sol·licitud s'ha emplenat amb totes les dades necessàries per a la baremació.  
També, si algunes dades o la problemàtica familiar no quedaven suficientment explicitades als apartats de l?imprès, caldrà ressenyar-les breument a l'apartat de «observacions», de tota la informació disponible i que cal tenir en compte.  
3) El Consell Escolar del Centre, previ estudi de les necessitats d'escolarització de la zona, i en coordinació amb el Consell Escolar Municipal, establirà les edats que cada Centre haurà d'admetre.  
No s'admetran alumnes de 4 a 5 anys quan hi haja vacants de Pre-escolar en els Centres públics de la localitat.  
4) Els expedients els baremarà el Consell Escolar, segons s?especifica a l'Annex I.  
5) Una vegada estudiades i baremades les sol·licituds, es durà a terme la matriculació, i es cobriran els mòduls de xiquets amb el nombre màxim que s'indica a l'annex IV.  
Amb les sol·licituds no admeses es confeccionarà una llista d'espera, prèviament baremada, per a cobrir les possibles baixes, que podran haver-hi. Vist el nombre de vacants produïdes i seguint l'ordre de la llista, la Direcció comunicarà als pares, l'admissió dels xiquets.  
La llista d'admissions es farà pública en l'escola durant un període de 5 dies. La Direcció del Centre, en aquests dies, atendrà totes les reclamacions que es formularan, i donarà complida informació dels criteris que han decidit les admissions.  
V Documentació general  
1. Instància de sol·licitud, segons model.  
2. Fotocòpia del Llibre de Família on consten tots els fills que la integren.  
3. Certificació dels ingressos anuals de la unitat familiar.  
Sense perjudici de la facultat de l?òrgan competent de cada Centre per a recaptar dels sol·licitants la documentació que estime precisa per a la justificació, en cada cas, de les situacions o circumstàncies al·legades, aquestes s'acreditaran amb la documentació següent:  
a) La Renda anual de la unitat familiar es justificarà mitjançant l'aportació d'una còpia de la declaració de l?Impost sobre la Renda de les persones físiques dels membres de la unitat familiar corresponent a l?exercici fiscal de l'any anterior, segellada per alguna de les oficines habilitades pel Ministeri d'Hisenda per a la recepció de documents.  
b) Els treballadors autònoms hauran d'aportar, a més, una còpia de l?estimació objectiva singular corresponent a l'any anterior.  
Si el sol·licitant no aportava la documentació fiscal esmentada, se li assignarà la puntuació mínima prevista per al criteri de la renda anual de la unitat familiar en el barem que figura a l'Annex I, llevat que acredite suficientment que la unitat familiar a què pertany no percep les rendes mínimes a partir de les quals existeix l?obligació de presentar aquestes declaracions.  
4. El domicili es justificarà mitjançant la presentació d'una fotocòpia d'un rebut d'aigua, llum o telèfon actualitzat o contracte d'arrendament.  
5. L?existència de germans en el centre serà certificada pel Director d'aquest.  
6. Els criteris complementaris s'acreditaran mitjançant les certificacions o documents que pertoquen en cada cas.  
VII Documentació específica  
Si és admès, per tal de fer efectiva la matrícula, haurà d'aportar:  
a) Fotocòpia de la Cartilla de Vacunació de la Conselleria de Sanitat.  
Si no s'hi disposa d'aquest document perquè el xiquet ha seguit el programa de vacunacions a través de l?assistència privada, s'haurà d'aportar un certificat signat pel pediatra en el qual s?especificaran clarament, les vacunes, les dosis i la data de l'administració.  
b) Informació mèdico-sanitària del xiquet/a (Annex VI). S'hauran d'emplenar amb claredat tots els apartats.  
Si el xiquet pateix algun procés patològic que no s'hi contemple caldrà adjuntar-ne l?informe corresponent.  
VII Quotes  
En aplicació d'allò que disposa l'article 15.1 de la Llei 1/1988, de 21 de febrer, de Pressupostos de la Generalitat Valenciana per a l?exercici de 1988, s'incrementa en un 5% les quotes.  
Per al curs 88/89 els preus pels serveis d'Escola Infantil queden desglossats en dos conceptes:  
- Ensenyaments.  
- Menjador  
Per a l'aplicació d'aquests es tindran en compte els següents criteris:  
a) Ingressos anuals de la unitat familiar.  
b) Deduccions dels ingressos.  
Es consideraran ingressos anuals de la unitat familiar els percebuts per tots els conceptes i per tots els membres que la integren.  
Serà objecte de descompte de la quota de menjador:  
a) Els dies hàbils, corresponents a períodes vacacionals (Nadal, Pasqua).  
b) Quan per motiu de malaltia i prèvia advertència familiar, el xiquet no assistirà a l?Escola més de 5 dies consecutius.  
Baremades les sol·licituds i establerts els ingressos menys les deduccions, (apartat 3 de la sol·licitud), s'aplicarà el barem de preus de l'Annex VII.1, quan l'alumne faça ús dels dos serveis, i el barem de l'Annex VII.2, quan faça ús de l?ensenyament.  
Les deduccions tindran un doble aspecte:  
a) Sobre els ingressos de la unitat familiar:  
a.l. Per cada fill o familiar que conviu en la casa, que tinga reconeguda la condició de minusvàlua. Per cada un 115.500 PTA  
a.2. Per cada familiar que conviu en la casa, major de 65 anys, amb una pensió  
mensual fins a 115.500 PTA, degudament certificada 68.250 PTA  
S'aplicarà la taula del barem que pertoque en cada cas.  
València, 21 d'abril de 1988. - El Director General de Centres i Promoció Educativa: Baltasar Vives i Moncho.  
ANNEX I  
CRITERIS PRIORITARIS Punts  
Renda anual de la unitat familiar  
a) Rendes inferiors al salari mínim interprofessional 4  
b) Rendes que oscil·len entre el salari mínim interprofessional i el doble d?aquest 3  
c) Rendes que oscil·len entre el doble i el quàdruple del salari mínim interprofessional 2  
d) Rendes superiros al quàdruple del salari mínim interprofessional 1  
Proximitat del domicili  
a) Alumnes domiciliats en el àrea de influència del Centre 4  
b) Alumnes domiciliats en àrees d?influència veïnes o limítrofes a la del Centre 3  
c) Alumnes domiciliats en el mateix districte o zona 2  
d) Alumnes, el domicili dels quals no es troba en cap de les circumstàncies anteriors 1  
Existència de germans matriculats en el Centre  
a) Primer germà matriculat en el Centre 2  
b) Segon germà matriculat en el Centre 1  
e) Per cada germà més matriculat en el Centre 0,5  
Pare i mare treballadors 2  
CRITERIS COMPLEMENTARIS  
a) Condició d'alumne emigrant, dels seus pares o tutors en els tres últims anys 1  
b) Existències de minusvàlues, psíquiques o sensorials l?alumne, dels pares o germans  
en edat escolar 1  
c) Situació familiar nombrosa 1  
d) Qualsevol altra circumstància que estime l?òrgan competent del Centre (Consell Escolar  
del Centre) 1  
ANNEX II  
Ratificació de plaça  
Escola Infantil   
Localitat   
Sr. / Sra   
Ratifique l?assistència per al pròxim curs escolar 1988/89 del (de la) meu/a fill/a   
nascut/a el d' 19   
ANNEX III  
Calendari  
Ratificació de plaça i exposició de vacants abans del 10 de maig  
Convocatòria d?admissió 12 de maig  
Presentació d?instàncies 12-25 de maig  
Baremació i selecció de sol·licituds 25-31 de maig  
Publicitat d'admesos i no admesos 1 de juny  
Presentació de reclamacions 2-8 de juny  
Formalització de matrícula d?alumnes admesos 13-17 de juny  
ANNEX IV  
Ratios escoles infantils  
 Ratios  
 Xiquets / Educador(a)  
 0 a 1 any 5 - 7 xiquets  
 1 a 2 anys 9- 11 xiquets  
 2 a 3 anys 11 - 14 xiquets  
 3 a 4 anys 19 - 21 xiquets  
 4 a 5 anys 24 - 26 xiquets  
 5 a 6 anys 28- 30 xiquets  
Observacions:  
1. Cada grup dels mòduls establerts tindrà 1 educador(a)  
2. No se constituirà grup si no existeix el mínim establert per a cada mòdul.  
ANNEX V  
Instància de sol·licitud  
1. Dades personals de l'alumne  
1.1. Nom i cognom   
1.2. Data de naixement ciutat   
1.3. Domicili actual   
1.4. Localitat Tel   
1.5. Telèfon d?urgència   
2. Dades familiars  
2. 1. Pare  
Nom Data naixement   
Professió Categoria laboral   
Situació Laboral: Actiu ( ) Aturat ( ) No treballa ( )  
 ( ) Fix  
 ( ) Eventual  
 ( ) Per compte d'altre  
 ( ) Por compte propi  
Número cartilla SS   
Horari Laboral:   
Estudis realitzats   
2.2. Mare  
Nom Data naixement   
Professió Categoria laboral   
Situació Laboral: Activa ( ) Aturada ( ) No treballa ( )  
 ( ) Fixa  
 ( ) Eventual  
 ( ) Per compte d'altri  
 ( ) Per compte propi  
Número cartilla SS   
Horari Laboral   
Estudis realitzats   
2.3. Si un dels pares ha mort.  
¿Qui? ¿En quina data?   
2.4. Fills  
Nom Edat Estudis/treball  
   
   
   
   
   
2.5. ¿Hi ha cap minusvàlid en la família?  
 SI ( ) NO ( ) Núm.   
2.6. ¿Té germans matriculats en el Centre on sol·licita?  
 SI ( ) NO ( ) Núm.   
2.7. Altres dades (emigrant retornat, trasllat, etc.)?  
   
2.8. Altres persones que viuen a la casa.  
Nom Edat Estudis/treball  
   
   
   
   
2.9. L'Alumne/a viu en casa dels pares ? SI ( ) NO ( )  
En quin domicili?   
2.10. Sol·licita plaça de comedor SI ( ) NO ( )  
3. Ingressos anuals de la unitat familiar  
1. Pare   
2. Mare   
3. Altres membres   
Deduccions:  
   
   
   
   
 TOTAL   
Total INGRESSOS - DEDUCCIONS:   
ANNEX VI  
Informació médic-sanitária del/la xiquet/a  
Nom Cognoms Edat   
Tingué problemes de nounat? Quins?   
Ha tingut algún retard especial en...?  
 SI NO  
Dentició ( ) ( )  
Caminar ( ) ( )  
Parlar ( ) ( )  
Ha patit alguna d'aquestes malalties?  
 SI NO SI NO  
Xarampió ( ) ( ) Meningitis ( ) ( )  
Varicel·la ( ) ( ) Hepatitis ( ) ( )  
Rosa ( ) ( ) Tuberculosis ( ) ( )  
Galteres ( ) ( ) Convulsions ( ) ( )  
És al·lèrgic? ( ) ( )  
A què?   
Ha estat intervingut quirúrgicament?   
Per quin motiu?   
Ha estat hospitalitzat?   
Per què motiu?   
Quant de temps?   
 SI NO  
Li fan mal les articulacions? ( ) ( )  
Tingué un buf al cor? ( ) ( )  
Pateix amigdalitis de repetició? ( ) ( )  
Ha tingut alguna dificultat respiratòria? ( ) ( )  
Menja amb inapetència? ( ) ( )  
Dorm bé i tranquil? ( ) ( )  
Hi sent bé? ( ) ( )  
Hi veu bé? ( ) ( )  
Observacions: (Indiqueu si el xiquet rep algun tipus de tractament mèdic)  
   
Veure annex